**CENU APTAUJAS**

**NOLIKUMS**

**Elektriķa pakalpojumu nodrošināšana Bauskas apvienības pārvaldes vajadzībām**

**identifikācijas numurs BAP/2-1/2025/44**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov.,  LV-3910 |
| **Reģistrācijas numurs** | 50900038281 |

1. **Iepirkuma priekšmets**

**Elektriķa pakalpojumu nodrošināšana Bauskas apvienības pārvaldes vajadzībām** saskaņā ar Tehnisko specifikāciju (1.pielikums).

1. **Identifikācijas numurs**: **BAP/2-1/2025/44**
2. **Kontaktpersona**

**Kontaktpersonas**: Bauskas apvienības pārvaldes Brunavas un Ceraukstes pagasta nodaļas vadītāja Ginta Dervīte, e-pasts: [ginta.dervite @bauskasnovads.lv](mailto:gatis.paunins@bauskasnovads.lv), tālr. +371 26663215.

1. **Piedāvājumu iesniegšanas vieta, datums un laiks:** 
   1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
   2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
   3. Pretendents savu piedāvājumu iesniedz elektroniski **līdz 2025. gada 6.jūnijam plkst. 12:00**, nosūtot uz e-pasta adresi: bauska.parvalde@bauskasnovads.lv .
   4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
   5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai.
2. **Līguma nosacījumi**
   1. Līguma izpildes laiks: **36 (trīsdesmit seši) mēneši no līguma noslēgšanas**  vai līdz līguma summas izlietojumam, atkarībā no tā, kurš no nosacījumiem iestājas pirmais.
   2. **Maksimālā līgumcena: līdz 9999,99 EUR bez PVN.** Pasūtītājs līguma ietvaros nav saistīts ar konkrētu iepirkuma apjomu naudas izteiksmē. Līguma darbības laikā līguma summa var samazināties atbilstoši faktiski nepieciešamajam apjomam.
   3. Līguma izpildes vieta: Bauskas apvienības pārvaldes pārraudzībā esošie nekustamie īpašumi Bauskas pilsētā, Ceraukstes pagastā, Codes pagastā, Brunavas pagastā, Dāviņu pagastā, Īslīces pagastā, Gailīšu pagastā, Mežotnes pagastā, Vecsaules pagastā.
   4. Apmaksa: Apmaksa tiek veikta vienu reizi mēnesī pa faktiski saņemtajiem pakalpojumu, par kuriem puses parakstījušas pieņemšanas – nodošanas aktu, 10 (desmit) darba dienu laikā pēc rēķina saņemšanas, pārskaitot naudu Izpildītāja norādītajā bankas kontu.
3. **Prasības pretendentam**
   1. Pretendents ir fiziska vai juridiska persona, kura līdz līguma noslēgšanas dienai ir reģistrēta attiecīgās valsts normatīvajos aktos noteiktajā kārtībā.
   2. Pretendentam – fiziskai personai ir kvalifikācija elektriķa specialitātē vai enerģētikas nozares saistītajā profesijā. Juridiskai personai ir darba tiesiskās attiecības ar speciālistu, kuram kvalifikācija elektriķa specialitātē vai enerģētikas nozares saistītajā profesijā, un kurš ir parakstījis apliecinājumu par dalību iepirkuma līguma izpildē, ja attiecīgajam pretendentam tiks piešķirtas līguma slēgšanas tiesības. Apliecinājumu, ja tāds nepieciešams, noformē brīvā formā. Pretendentam fizikai personai apliecinājums nav nepieciešams.
4. **Iesniedzamie dokumenti**
   1. **Finanšu piedāvājums** (atbilstoši 2.pielikumam);
   2. **Pieteikums** (atbilstoši 3. pielikumam);
   3. **Izglītības vai līdzvērtīga dokumenta kopija**, kas apliecina kvalifikāciju elektriķa jomā, un **dokuments, kas apstiprina elektrodrošības grupu – Cz (zemsprieguma)**.
   4. **Elektriķa apliecinājums** (*iesniedz, ja nepieciešams saskaņā ar Cenu aptaujas nolikuma 7.2.punktu)*.
5. **Piedāvājuma izvēles kritērijs**
   1. Piedāvājums ar zemāko cenu, kas pilnībā atbilst cenu aptaujas noteikumiem (gadījumā, ja tiks nolemts piešķirt līguma slēgšanas tiesības).
   2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
6. **Informācija par līgumu**
   1. Pasūtītājs slēdz līgumu ar izraudzīto pretendentu.
   2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
   3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
   4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis piedāvājumu ar zemāko cenu.

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

**1.pielikums**

**TEHNISKĀ SPECIFIKĀCIJA**

**Elektriķa pakalpojumu nodrošināšana Bauskas apvienības pārvaldes vajadzībām Identifikācijas numurs BAP/2-1/2025/44**

**I. Darba izpildes nosacījumi**

1. Elektriķa pakalpojumi tiek sniegti pēc Pasūtītāja pieprasījuma.
2. Pasūtītājs informē par pakalpojuma nepieciešamību, sazinoties ar Izpildītāju telefoniski vai elektroniski, nosūtot pieprasījumu e-pastā.
3. Izpildītājs 3 (trīs) darba dienu laikā no Pasūtītāja pieprasījuma apseko objektu, sastāda darba izpildei nepieciešamo izmaksu tāmi un nosūta to Pasūtītājam epastā.
4. Par konkrētā darba izpildes termiņu Pasūtītājs (Pasūtītāja kontaktpersona) vienojas ar Izpildītāju, kas nevar pārsniegt 7 (septiņas) darba dienas no tāmes saskaņošanas dienas.
5. Ja pakalpojums nepieciešams steidzami (avārijas remontdarbi), Izpildītājam objekta apsekošana un avārijas situācijas novēršana jānodrošina 4 (četru) stundu laikā no pieprasījuma brīža.
6. Pakalpojuma sniegšanas laikā tiek ievēroti normatīvie akti, kas attiecas uz veicamā darba izpildi.
7. Izpildītājs ir atbildīgs par to, lai darbi tiktu veikti izmantojot atbilstošus materiālus, instrumentus un tehniskos risinājumus.
8. Izpildītājs nodrošina pakalpojuma sniegšanu saskaņā ar Finanšu piedāvājumā norādītajām cenām visa līguma darbības termiņa laikā. Ja Pasūtītājam nepieciešams darbs, kas nav minēts Finanšu piedāvājumā, par pakalpojuma cenu Pasūtītājs un Izpildītājs vienojas atsevišķi.
9. Pēc kvalitatīva darba pabeigšanas tiek parakstīts pieņemšanas-nodošanas akts no Izpildītāja un objekta, kurā tika veikti darbi, atbildīgās personas puses.
10. Izpildītājs nodrošinās paveiktā darba garantiju 12 (divpadsmit) mēnešus no darbu pieņemšanas un nodošanas dienas.

**II. Orientējoši veicamie darbi** (tiks pasūtīti, ja būs nepieciešami)

|  |
| --- |
| Bojātas rozetes, slēdža, lampas demontāža |
| Jaunas drošinātāju kastes uzstādīšana |
| Jaunu automātisko drošinātāju uzstādīšana |
| Jauna strāvas vada uzstādīšana |
| Jaunas rozetes uzstādīšana |
| Jauna slēdža uzstādīšana |
| Dubultā elektriskā slēdža uzstādīšana |
| Jauna gaismekļa uzstādīšana |
| Jauna gaismekļa ar kustības sensoru uzstādīšana |
| Jauna vadu kanāla uzstādīšana |
| Jaunas nozarkārbas uzstādīšana |
| Jaunu strāvas vadu savienošana nozarkārbā |
| Bojātas rozetes remonts |
| Esoša strāvas vada bojājuma atrašana un remonts |
| Bojāta slēdža remonts |
| Bojāta gaismekļa remonts |
| Strāvas voltāžas, stipruma un pretestības atsevišķi mērījumi, kas nav saistīti ar remonta darbiem |
| Kontrolskaitītāja montāža |
| Kontrolskaitītāja demontāža |
| Apgaismojuma kustības sensora regulēšana |
| Apgaismojuma kustības sensora uzstādīšana |
| Apgaismojuma kustības sensora demontāža |
| Piekarkabeļa AMKA uzstādīšana ar spriegošanu |
| Uzkares āķu montēšana ar lentu |
| Automātikas bojājumu konstatēšana un remonts |
| Elektrisko vadu montāža aizsargapvalkā (cietā caurule, gofra) |
| Vadu kanāla frēzēšana mīkstā apmetumā |
| Vadu kanāla frēzēšana cietā apmetumā |
| Pasūtītāja elektrības sadales skapju apkope 2 reizes gadā (skapja izslaucīšana, savienojumu pārbaude) |
| Sadales skapja iekšējās sistēmas apzināšana un izdruku ielīmēšana skapī |
| Pasūtītāja struktūrvienību rīkoto pasākumu nodrošināšana ar elektrības padevi no tuvākā strāvas ņemšanas punkta vai izmantojot pārvaldes ģeneratoru. (Pasākumu plāns tiks saskaņots vismaz 2 nedēļas pirms plānotā pasākuma) |
| Elektrisko dekorāciju pievienošana strāvai/atvienošana (egļu lampiņas, laternu dekori u.c.) |
| Degušu vai kusušu vadu nomaiņa |
| Vadu degšanas vai kušanas iemesla konstatēšana, novēršana |
| Sadalnes ievadslēdžu nomaiņa |
| Sadalnes ievadslēdžu un nulles kopnes silšanas iemesla konstatācija, novēršana |
| Sadalnes B fāžu kontaktu savienojumu nomaiņa |
| Sadalnes B fāžu kontaktu savienojumu silšanas iemesla konstatācija, novēršana |
| Drošinātāju nomaiņa uz automātslēdžiem |
| Drošinātāju silšanas iemesla ievadsadalnē konstatācija, novēršana |
| Uz ēkas fasādes esošu prožektoru remonts |
| Uz ēkas fasādes esošu prožektoru nomaiņa |
| Prožektoru uzstādīšana uz ēkas fasādes |
| Konsultēšana ēkas energoefektivitātes uzlabošanai |
| Dekorāciju elektrovadu pievienošana pie strāvas avota |
| Dekorāciju elektrovadu atvienošana no strāvas avota |
| Dekorāciju elektrovadu remonts |
| Ievietojamo un izceļamo strūklaku LED gaismeķļu remonts |
| Ievietojamo un izceļamo strūklaku LED gaismeķļu nomaiņa |
| Ievietojamo un izceļamo strūklaku bojātu elektrovadu remonts |
| Ievietojamo un izceļamo strūklaku bojātu elektrovadu nomaiņa |
| Ievietojamo un izceļamo strūklaku kontrolieru remonts |
| Ievietojamo un izceļamo strūklaku kontrolieru nomaiņa |
| Ievietojamo un izceļamo strūklaku elektrovadiem izolācijas uzstādīšana |
| Ievietojamo un izceļamo strūklaku kabeļa pieslēgšana pie sadalnes |
| Ievietojamo un izceļamo strūklaku kabeļa atslēgšana no sadalnes |
| Ievietojamo un izceļamo strūklaku elektrosūkņu diagnostika un apkope |
| Ievietojamo un izceļamo strūklaku elektrosūkņu remonts |
| Ievietojamo un izceļamo strūklaku elektrosūkņu nomaiņa |
| Strāvas zudumu noteikšana |

**Bauskas apvienības pārvaldes nekustamo īpašumu objektu uzskaitījums** *(skaits var mainīties):*

|  |  |  |
| --- | --- | --- |
| **Nr. p.k.** | **Brunavas pagasta teritorijā apkalpojamie objekti** | **Adrese** |
| 1. | Ērgļu pakalpojumu centrs | “Ērgļi”, Ērgļi, Brunavas pagasts, Bauskas novads |
| 2. | Grenctāles kultūras nams | Grenctāles kultūras nams, Grenctāle, Brunavas pagasts, Bauskas novads |
|  | **Ceraukstes pagasta teritorijā apkalpojamie objekti** | **Adrese** |
| 1. | Ceraukstes tautas nams | Ceraukstes tautas nams, Ceraukste, Bauskas novads |
| 2. | Sociālais dzīvoklis | Centra iela 7-17, Mūsa, Ceraukstes pagasts, Bauskas novads |
|  | **Codes pagasta teritorijā apkalpojamie objekti** | **Adrese** |
| 1. | Administratīvā un dzīvojamā māja | Virsaiši-1, Code, Codes pagasts, Bauskas novads |
| 2. | Administratīvā ēka | Lielā iela 2, Code, Codes pagasts, Bauskas novads |
| 3. | “Ciema dārzs” āra estrāde | “Ciema dārzs”, Code, Codes pagasts, Bauskas novads |
| 4. | “Spiģu darbnīcas” | “Spiģu darbnīcas”, Codes pagasts, Bauskas novads |
|  | **Mežotnes pagasta teritorijā apkalpojamie objekti** | **Adrese** |
| 1. | Mežotnes “Sporta zāle” | Pils iela 3, Mežotne, Mežotnes pagasts, Bauskas novads |
| 2. | Administratīvā ēka | Pils iela 8, Mežotne, Mežotnes pagasts, Bauskas novads |
| 3. | Darbnīcas | Pils iela 12, Mežotne, Mežotnes pagasts, Bauskas novads |
| 4. | “Līgo dārzs” estrāde | Doktorāta iela 4, Mežotne, Mežotnes pagasts, Bauskas novads |
| 5. | “Interešu centrs” | Doktorāta iela 6, Mežotne, Mežotnes pagasts, Bauskas novads |
| 6. | DFC Strēlnieki | Parka iela 1, Strēlnieki, Mežotnes pagasts, Bauskas novads |
| 7. | Garozas “Sporta zāle” | Skolas iela 1, Garoza, Mežotnes pagasts, Bauskas novads |
|  | **Īslīces pagasta teritorijā apkalpojamie objekti** | **Adrese** |
| 1. | Īslīces pagasta nodaļa | Rītausmas, Īslīces pag., Bauskas novads |
| 2. | Rītausmu doktorāts | Lauktehnika22, Rītausmas, Īslīces pag., Bauskas novads |
| 3. | Bibliotēka | Birztalas, Ādžūni, Īslīces pagasts, Bauskas novads |
| 4. | Kultūras nams | Liepu iela 1,Rītausmas, Īslīces pag., Bauskas novads |
| 5. | Sociālo pakalpojumu centrs “Bērzi | “Dārza iela 2, Bērzi, Īslīces pagasts, Bauskas novads |
|  | **Vecsaules pagasta teritorijā apkalpojamie objekti** | **Adrese** |
| 1. | Administratīvā ēka | “Pagastmāja”, Vecsaules pag., Bauskas nov. |
| 2. | Saietu nams | “Klētnieki”, Vecsaules pag., Bauskas nov. |
| 3. | Skolas telpas | Jaunsaules pamatskola, Jaunsaule, Vecsaules pag., Bauskas nov. |
| 4. | Soc, centrs | “Lilijas”, Ozolaine, Vecsaules pag., Bauskas nov. |
| 5. | Bibliotēka | Ozolaines pamatskola, Ozolaine, Vecsaules pag., Bauskas nov. |
|  | **Dāviņu pagasta teritorijā apkalpojamie objekti** | **Adrese** |
| 1. | Administratīvā ēka | “Dāvis”, Miera iela 1, Dāviņu pag, Bauskas nov. |
|  | **Gailīšu pagasta teritorijā apkalpojamie objekti** | **Adrese** |
| 1. | Administratīvā ēka | Bauskas iela 2, Uzvara, Gailīšu pag., Bauskas novads |
| 2. | Kultūras nams “Kamarde” | Uzvaras iela 4, Uzvara, Gailīšu pag., Bauskas nov. |
| 3 | Pāces bibliotēka | “Pāce 5”-2, Pāce, Gailīšu pag., Bauskas nov. |
| 4 | Depo | Kamardes iela 5, Uzvara, Gailīšu pag., Bauskas nov. |
| 3. | Pašvaldības garāžas | Otrais iecirknis, Gailīšu pag., Bauskas nov. |
|  | **Bauskas pilsētas teritorijā apkalpojamie objekti** | **Adrese** |
| 1. | Administratīvā ēka | Uzvaras iela 6, Bauska, Bauskas nov. |
| 2. | Administratīvā ēka | Uzvaras iela 4, Bauska, Bauskas nov. |
| 3. | Pašvaldības garāžas | Uzvaras iela 6, Bauska, Bauskas nov. |
| 4. | Pašvaldības garāža | Dārza iela 11B, Bauska, Bauskas nov. |